alexandrainst/scandi-wiki huggingface dataset:
Nguyễn Cao Kỳ

Nguyễn Cao Kỳ () var sjef for flyvåpenet i Sør-Vietnam på 1960-talet, og statsminister 1965-67 i det juntastyrte Sør-Vietnam, før han var visepresident frå 1967 til 1971 under rivalen general Nguyễn Văn Thiệu.

Liv og gjerning
Kỳ, som var fødd i det nordlege Vietnam, var soldat i hæren til det fransk-støtta  Vietnam-styret. Etter å ha vore infanterioffiser vart han utdanna pilot. I 1954 trekte kolonimakta Frankrike seg ut av Vietnam. Landet vart deretter delt i Nord- og Sør-Vietnam med kvar sine stridande styrkar. Kỳ rykte då oppover i gradane i Sør-Vietnams flyvåpen, for så å verte leiar av våpengreina. I november 1963 deltok han i kuppet som styrta Ngô Đình Diệm og der nest avretta Diệm.

Frå 1964 var Kỳ ein av dei leiande i den politiske juntaen som rådde i Sør-Vietnam, rekna som ein av ei gruppe unge, aggressive offiserar. Dei neste to åra kom fleire kuppforsøk, fleire av dei vellukka, der Kỳ var ein sentral aktør i å støtte eller knuse dei. I september 1964 var han med å  slå ned eit kuppforsøk frå generalane Lâm Văn Phát og Dương Văn Đức mot Nguyễn Khánh, og i februar 1965 hindra han eit anna kuppforsøk frå Phát og Phạm Ngọc Thảo. Ved slike høve sende Kỳ jagarfly i lufta og truga med å sette i verk bombetokt. Kopla med eit ry for å vere hissig, lukkast han oftast å nå sine mål. Etter eit siste kuppforsøk vart ein svekka Khánh tvinga i eksil, og Ky tok leiarrolla i juntaen, for så der etter verte statsminister, medan general Thiệu vart utnemnd til statssjef.

I si tid som statsminister framstod Kỳ med ein ekstravagant, storsnuta veremåte. Han fekk elles ry for å vere ein råtass og ein kvinnejeger, alt saman tilhøve som vekte sterk misnøye mellom vietnamesarar. Han tok lite notis av folkemeininga og åtvara openlyst om å drepe dissidentar og opponentar, samt jamne delar av Nord-Vietnam med jorda eller bombe styrkar styrt av rivaliserande offiserar i Sør-Vietnam.

Kỳ og Thiệu lukkast stoppe rekka av kupp og USA støtta regimet deira. I 1966 avsette Ky general Nguyễn Chánh Thi, rekna som den sterkaste rivalen i juntaen. Dette førte til stor uro i Sør-Vietnam, særleg i hær-avdelingar som støtta Thi og i buddhist-miljø fiendtlege mot Kỳ og hans juntastyre. Tre månader med store demonstrasjonar og opprør paralyserte delar av landet. Etter mykje att og fram, og nokre militære kampar, slo Kỳ-styrkar ned oppreisten.

I 1967 vart Thiệu vald til president i Sør-Vietnam, med Kỳ som visepresident. Maktkampen mellom dei heldt likevel fram. Thiệu lukkast så småningom å fjerne Kỳ-støttespelarar frå sentrale postar i det militære og i regjeringa. I tillegg fekk Thiệu òg i stand ei lov som i praksis hindra nesten alle andre moglege kandidatar å stille til presidentvalet i 1971. Thiệu vann då også 90 prosent av røystene i valet og Kỳ trekte seg tilbake.

Då Saigon vart erobra av opprørsstyrkane våren 1975 flykta Kỳ til USA. Han heldt sidan fram med å kritisere både Thiệu og kommuniststyret i Vietnam.

Kjelder

Denne artikkelen bygger på «Nguyễn Cao Kỳ» frå ,  den 12. september 2017.  
 

Vietnamesiske militære
Vietnamesiske politikarar
Sør-Vietnam
Folk frå Hanoi
Al Anbar guvernement

Al Anbar guvernement (arabisk محافظة الأنبار muḥāfaẓat al-’Anbār) er det største guvernementet i Irak etter areal. Det utgjer det meste av dei vestlege områda i landet og grensar til Syria, Jordan og Saudi-Arabia. Provinshovudstaden er Ramadi. Andre viktige byar er Fallujah og Haditha.

Guvernementet heitte Ramadi fram til 1976, då det fekk namnet Al Anbar. Før 1962 heitte det Dulaim. Nesten alle innbyggjarane i provinsen er sunnimuslimar og dei fleste høyrer til Dulaim-stamma.

Tidleg i 2015 sette Den islamske staten, med støtte frå lokal sunnimuslimsk milits, i gang eit felttog for å ta kontroll over provinsen frå dei irakiske styresmaktene. Sidan den gong er det gjort fleire offensivar for å fjerne IS-okkupasjonen.

Geografi

Geografisk vert Anbar guvernement rekna som ein del av Den arabiske halvøya. Geografien i regionen er ein kombinasjon av stepper kring Eufrat og ørken. Området har ørkenklima med lite nedbør og store temperatursvingingar mellom dag og natt. Sommartemperaturane stig til 42 ºC, medan miniumstemperaturen om vinteren går ned mot 9 ºC. Nordvestlege og sørvestlege vindar kan stundom nå opp i 21 m/s (sterk kuling). Årsmiddelnedøren er 115 mm.

Dei viktigaste avlingane i Al-Anbar er kveite, poteter, bygg, mais, grønsaker og fôr. Det finst mang frukthagar og provinsen har kring 2,5 millionar palmetre. Jordbruket er avhengig av gjennomstrøyming eller via elvar, brunnar og regn. 

Eufrat flyt diagonalt gjennom orådet frå nord til aust, og passerer gjennom seks av dei sju distrikta: 
Al-Qa'im-distriktet
Anah-distriktet
Haditha-distriktet
Hīt-distriktet
Ramadi-distriktet
Fallujah-distriktet
Ar Rutba-distriktet

Folkesetnad

I 1920-åra hadde guvernementet 250 000 innbyggjarar, og det same hadde Bagdad, av eit samla folketal på 2 millionar i Irak. I dag er det ni millionar innbyggjarar i Bagdad, av dei ein million frå Anbar. Opphavet deira er folk frå Al-Anbar-stammene som har flytta til Bagdad dei siste 500 åra og nyare innflytting i 1920- og 1930-åra. 

Halvparten av innbyggjarane i Anbar bur langs breidda av Eufrat. Dei største byane er Ramadi (900 000 innbyggjarar) og Fallujah (700 000).

I følgje eit SN-estimaet i 2003 var folketalet i Al Anbar då 1,2 millionar innbyggjarar. Det er estimert at 90 % av innbyggjarane i Anbar er sunnimuslimar. Dei andre ti prosenta er anten sjiamuslimar eller kristne.

Byar

Ramadi
Fallujah
Al-Qaim
Hīt
Haditha
Anah
Rawah
Kabisa
Anbar
Al Bagdadi

Al-Nukhaib
Akashat
Tarbil
Husaibah Al Sharqiah
Amiriyah Fallujah
Saqulauiah
Al Sharqiah
Al Waleed (Al Walid)
Sa'dah
Al Saqrh

Al Mamorha
Al Enaimih
Rumana
Al Asarjirah
Al Sujr
Al Jabhah
Al Rihaniah
Al Furaat
Al Mhamady
Al Zawiah

Al-Karābilah
Al Ubaidi
Baroana
Al Khaldiya
Habbaniyah
Al Karmah
Al Haqlaniyah
Al Rahaliyah
Ar Rutba

Kjelder
Denne artikkelen bygger på «Al Anbar Governorate» frå ,  den 12. september 2017. 
 oppgav desse kjeldene:

 
Guvernement i Irak
Edmund Fjærvoll

Edmund Konvall Fjærvoll () var ein gardbrukar og politikar frå Bø i Nordland. Han representerte Kristeleg Folkeparti på Stortinget i to periodar. Han var far til Dag Jostein Fjærvoll.

Fjærvoll var son til ein gardbrukar og var sjølv gardbrukar frå 1930. Seinare var han frå 1953 distriktssjef i livsforsikringsselskapet Samvirke. Han eigde Hotell Vesterålen i åra 1968-75.

Frå 1952 til 1975 var Fjærvoll kommunestyremedlem i Hadsel, ordførar 1960-61 og 1964-67. Hausten 1961 vart han vald til stortingsrepresentant frå Nordland på ei fellesliste. Den neste perioden var han av same grunn vararepresentant. I 1969 kom han tilbake på Tinget og sat som representant for Kristeleg Folkeparti i fire år. Begge tingbolkane var han medlem i Administrasjonskomiteen. Han var elles medlem i landsstyret i Den indre sjømannsmisjon.

Kjelder
Stortingsbiografi

Stortingsrepresentantar 1961-1965
Stortingsrepresentantar 1969-1973
Folk frå Bø i Nordland
Titania A/S

Titania A/S er eit norsk bergverk som hovudsakleg er basert på eit dagbrot på Tellnes i Sokndal ved Jøssingfjord i Rogaland. Dette er verdas største ilmenittførekomst med reservar på 400 millionar tonn. Titania står for ti prosent av ilmenittproduksjonen i verda.

Aktieselskabet Titania blei registrert i Kristiania handelsregister den 29. april 1902. Professor Peder Farup fekk norsk patent på framstilling av eit titanhaldig fargestoff i 1909. Saman med dr. Gustav Jebsen utvikla han dei følgjande åra metodar for industriell produksjon av titandioksid til pigment (titankvitt).  I 1916 blei aksjemajoriteten overteken av Titan Co. A/S frå Fredrikstad, som ville sikra råstoff for eigen produksjon av titankvitt.

Oppreiingsverket på Sandbekk stod ferdig i 1918-1919. I juni 1927 blei konsesjonen gjeven til amerikanske National Lead Co. for 99 år, og dei overtok eigarskapen av Titan A/S. Modernisering av drifta i 1935 auka produksjonskapasiteten til ca. 100 000 tonn ilmenittkonsentrat. Frå 1937 blei dette skipa frå Jøssingfjord, medan magnetittkonsentrat framleis blir skipa frå Rekefjord.

Tellnesanlegget starta 14. oktober 1960. Ilmenittsmelteverk i Tyssedal blei sett i drift i 1986.

Utvidingar av produksjonskapasiteten gav 500 000 tonn ilmenittkonsentrat i 1969, 650 000 tonn i 1970 og ein million tonn i 1973. Etter nye miljøkrav starta deponering av avgangsmassen på Dyngadjupet i 1977 og tyngdekraftseparasjonsanlegg starta i 1982.

Kjelder

Denne artikkelen bygger på «Titania A/S» frå ,  den 13. september 2017.  

Norske industriselskap
Bergverk
Næringsliv i Rogaland
Sokndal kommune
Skipingar i 1902
1902 i Noreg
NM i friidrett 1980

Noregsmeisterskapen i friidrett 1980, hovudmeisterskapen, vart avvikla på Aspmyra stadion i Bodø dagane 4.-6. juli 1980 og vart arrangert av Idrettsklubben Grand. Meisterskapen omfatta 19 tevlingar for menn og 14 for kvinner.

For andre året i rad vart Knut Hjeltnes tildelt kongepokal, her for sin norske rekord i kulestøyt. Mona Evjen vart tildelt kongepokal for sitt vinnarløp på 400 meter.

Menn

100 m

200 m

400 m

800 m

1500 m

5 000 m

10 000 m

110 m hekk

400 m hekk

3 000 m hinder

1000 meter stafett

Høgdehopp

Stavhopp

Lengdehopp

Tresteghopp

Kulestøyt

Diskoskast

Sleggjekast

Spjutkast

Kvinner

100 m

200 m

400 m

800 m

1500 m

3 000

100 m hekk

400 m hekk

Høgdehopp

Lengdehopp

Kulestøyt

Diskoskast

Spjutkast

Kjelder
Sportsboken 80-81. Dreyer Bok Stavanger. 1980.

Noregsmeisterskap i friidrett
Noregsmeisterskap i 1980
Sport i 1980
Idrett i Bodø
Fana Idrettslag

Fana Idrettslag er eit idrettslag heimehøyrande i Fana i Bergen kommune, stifta 3. mars 1920. Idrettslaget er aktivt med i idrettsgreinene fotball, friidrett, handball, orientering, skiidrett (alpine greiner og langrenn), skiskyting, skeiser, sykling og turn.

Medlemer i Fana IL har sidan 1960-åra særleg utmerkt seg i friidrett, orientering, skeisesport og sykling. Olympisk meister og verdsmeister på skeiser, Håvard Holmefjord Lorentzen, er medlem i Fana IL.

Kjelder
Denne artikkelen bygger på «Fana IL» frå ,  den 13. september 2017.

Bakgrunnsstoff 
 Offisiell nettstad

Idrettslag i Bergen
Idrettslag skipa i 1920
Fana
Idrettslaget Skjalg

Idrettslaget Skjalg er eit idrettslag heimehøyrande i Stavanger, stifta i 1935. Laget er eit særlag i friidrett.
 
Bjørn Paulson var Skjalg-medlem då han representerte Noreg under Sommar-OL 1948, der han vann sølvmedaljen i høgdehopp. Sidan Bjørn Nilsen var den beste sprintraren i landet i andre halvdel av 1950-åra, har Skjalg-utøvarar jamt og samt markert seg i nasjonal friidrett. NM-medaljørar i 1970-åra var høgehopparen Kirsten Levik, lengdehopparen Wenche, hekkeløparane Gro Næsheim og Geir Hamre, hinderløparen Helge Knutsen og i 1980 høgdehopparen Jan Hegland. Ingrid Kristiansen var medlem i Skjalg 1981-84 og vann fleire NM-titlar som Skjalg-utøvar. Morten Warland vart noregsmeister på 800 meter i 1982, Christin Sørum like eins på 3000 meter i 1986 og Maiken Sørumn på 1500 m i 1989. Andre medaljvinnarar i noregsmeisterskap i tiåra før 2000 er sprintarane Trond Haugvaldstad og Per Ivar Sivle, mellomdistanseløparen Bjøren L. Eltervåg og langdistanseløparen Jarl Gaute Aase.

Bakgrunnsstoff 
 Frå IL Skjalgs heimesider

Kjelder
Denne artikkelen bygger på «IL Skjalg» frå ,  den 13. september 2017.  
 

Idrettslag i Stavanger
Thomas Marco Blatt

Thomas Marco Blatt () er ein norsk skjønnlitterær forfattar, litteraturkritikar og tidsskriftredaktør.

Han debuterte med diktsamlinga Slik vil jeg måle opp verden i 2006 og fekk Tarjei Vesaas' debutantpris for ho.

I 2016 gav han ut sin første roman, Varsjøen. Boka vart nominert til Ungdommens kritikerpris i 2017.

Bibliografi 
 2006 – Slik vil jeg måle opp verden – diktsamling 
 2008 – Overalt bor det folk – diktsamling 
 2012 – 1920 Sørumsand – diktsamling 
 2016 – Varsjøen – roman

Prisar og utmerkingar 
 2006 – Tarjei Vesaas' debutantpris
 2017 – Nominert til Ungdommens kritikerpris i 2017

Kjelder 

Norske lyrikarar
Norske romanforfattarar
Norske skjønnlitterære debutantar i 2006
Vinnarar av Tarjei Vesaas' debutantpris
Folk frå Pusan
Ruth Chatterton

Ruth Chatterton () van ein kjend amerikansk skodespelar, forfattar og tidleg flygar.

Filmografi 

 Sins of the Fathers (1928)
 The Doctor's Secret (1929)
 The Dummy (1929)
 Madame X (1929)
 Charming Sinners (1929)
 The Laughing Lady (1929)
 Sarah and Son (1930)
 Paramount on Parade (1930)
 The Lady of Scandal (1930)
 Anybody's Woman (1930)
 The Right to Love (1930)
 Unfaithful (1931)
 The Magnificent Lie (1931)
 Once a Lady (1931)
 Tomorrow and Tomorrow (1932)
 The Rich Are Always with Us (1932)
 The Crash (1932)
 Frisco Jenny (1932)
 Lilly Turner (1933)
 Female (1933)
 Journal of a Crime (1934)
 Lady of Secrets (1936)
 Girls' Dormitory (1936)
 Dodsworth (1936)
 The Rat (1937)
 A Royal Divorce (1938)

Bibliografi 
 Lovers and Friends (1949)
 Homeward Borne: A Novel (1950)
 The Betrayers (1953)
 The Pride of the Peacock (1954)
 Ruth Chatterton: Actress, Aviator, Author, by Scott O'Brien, BearManor Media, 2013.

Referanser 

Denne artikkelen bygger på «Ruth Chatterton» frå ,  den 13. september 2017.

Bakgrunnsstoff
 Photographs of Ruth Chatterton
 
 Ruth Moesel Collection of Ruth Chatterton Materials, 1909-1974, Billy Rose Theatre Division, New York Public Library for the Performing Arts
 New York Public Library Blog on Ruth Chatterton

USA-amerikanske skodespelarar
USA-amerikanske forfattarar
Oscar-nominerte skodespelarr
Folk frå New York City
Babil guvernement

Babil guvernement eller provinsen Babylon (arabisk محافظة بابل Muḥāfaẓa Bābil) er eit guvernement sentralt i Irak. Det har eit areal på 5 119 km² med eit estimert folketal på 1 651 565 innbyggjarar i 2002. Provinshovudstaden er byen Hillah, som ligg ovanfor oldtidsbyen Babylon (بابل) ved Eufrat.

Historie
Oldtidsbyen Babylon i dagens guvernement var hovudstad i det gamle Babylonia, og ligg ved Eufrat sør for Bagdad i Irak.

Byen var busett frå 2000-talet fvt., men vart mindre viktig på 1000-talet fvt. under kongane av det første dynastiet i Babylon. Den sjette kongen i dynastiet var Hammurabi (1792–1750 fvt.) som gjorde Babylon til hovudstad i eit enormt rike og er mest kjend for lovene sine.

Byen opplevde ei stordomstid under Nebukhadnezzar II (605–562 fvt.) då Det babylonske riket strekte seg over det meste av Vest-Asia.

I 1991 var Babil guvernement senteret for eit sjiaopprør.

Geografi
Området er tørt til halvtørt med ein årsmiddelnedbør som varierer frå 50 til 200 mm.. Temperaturane om sommaren kan nå opp mot 50 °C, og vintrane er generelt milde.

Distrikt
Babil guvernement er delt inn i fire distrikt:
 Al-Mahawil-distriktet (Al-Mahawil)
 Al-Musayab-distriktet (Al-Musayab)
 Hashimiya-distriktet (Hashimiya)
 Hilla-distriktet (Hillah)

Byar

Sjå òg
 Babylon
 Babylonia

Kjelder
Denne artikkelen bygger på «Babil Governorate» frå ,  den 13. september 2017. 
 oppgav desse kjeldene:

Bakgrunnsstoff

 
Guvernement i Irak
Rufisque

Rufisque er ein by i  Senegal som hadde  innbyggjarar i 2013. Han ligg i Rufisque departement i regionen Dakar. 

Rufisque ligg på halvøya Cap-Vert vest i Senegal, ved Atlanterhavet.

Folk frå Rufisque 
 Ismael Lo, musikar
 El Hadj Ibrahima Sakho, religiøs leiar
Awa Diop, politikar
Papa Bouba Diop, fotballspelar
Abdoulaye Khouma Keita, fotballspelar
Guirane N'Daw, fotballspelar
Mariama Ndoye, akademika
Moustapha Niang, basketballspelar
Abdoulaye Sadji, forfattar
Souleymane Faye, songar

Kjelder
Denne artikkelen bygger på «Rufisque» frå ,  den 13. september 2017.

Bakgrunnsstoff 

Mairie de Rufisque (site très détaillé, sur les activités de la ville)
Maps, weather and airports for Rufisque
Rufisque News (site très détaillé, notamment sur l'histoire de la ville)
Rufisque sur www.senegalaisement.com 

 *
Byar i Senegal
Bagdad guvernement

Bagdad guvernement (arabisk محافظة بغداد, Muḥāfaẓät Baġdād) er hovudstadsguvernementet i Irak. Det omfattar byen Bagdad og det kringliggande storbyområdet.  Guvernement er det minste av dei 18 guvernementa i Irak, men det mest folkerike med opp under 10 millionar innbyggjarar.

Skildring
Bagdad guvernement er eit av dei mest utvikla områda av Irak, med betre infrastruktur enn dei fleste andre stader i landet. Det vart sterkt øydelagd under den USA-leia invasjonen i 2003 og opplever framleis vald i dag. Det har eit av dei høgaste nivåa for terroritaktivet i verda med sjølvmordsbomboarar og dødsskvadronar i byen. 

Bagdad har minst 12 bruer over Tigris som går mellom den austlege og vestlege delen av byen. Den nordaustlege delen av guvernementet omfattar fleire mesopotamiske myrer.

Sadr by er det tettast folkesette området i Irak.

Distrikt
 Abu Ghraib 
 Adhamiyah
 Kadhimiya
 Karkh
 Karrada
 Al-Mada'in 
 Mahmudiya
 Al-Rusafa
 Sadr by 1
 Sadr by 2
 Taji
 Al-Tarmia

Kommunar
 Adhamiyah 
 Karkh 
 Karadah 
 Kadhimiya
 Mansour
 Sadr by
 Al Rashid 
 Rusafa
 New Bagdad

Kjelder
Denne artikkelen bygger på «Baghdad Governorate» frå ,  den 13. september 2017. 
 

Guvernement i Irak
Basra guvernement

Basra guvernement (arabisk محافظة البصرة, Muḥāfaẓa al-Baṣra) er eit guvernement sør i Irak. Det grensar til Kuwait i sør og Iran i aust. Hovudstaden er byen Basra. Andre distrikt i Basra er Al-Qurnah, Az Zubayr, Al Midaina, Shatt Al Arab, Abu Al Khaseeb og Al Faw som ligg ved Persiabukta.

Historie

I 1920, etter at Det osmanske riket leid nederlag i fyrste verdskrigen, tok Storbritannia over dei tidlegare osmanske vilayetane Basra, Bagdad og Mosul som i lag hadde danna den historiske regionen Irak Arabi eller Irak Babeli, og kalla det Det britiske mandatet for Mesopotamia. Mandatet vart etterfølgd av Kongedømet Irak i 1932.

Sjia-folkesetnaden her leid lenge og hardt under styret til Saddam Hussein. Byen Basra leid mykje under den åtte år lange krigen med Iran og den allierte bombinga i 1991 under Golfkrigen. Styresmaktene hamna i eit opprør etter at USA lovde opprørarane støtte. Det vart starta i Basra av sinte soldatar, visstnok etter dei skaut mot eit stort portrett av Saddam Hussein. Mange folk trekte til gatene og ropte slagord, avretta partimedlemmar i Ba'ath, leiarar og det hemmelege politiet, og øydela bilete og monument av Hussein. Deltakarane hadde venta støtte frå dei amerikanske soldatane, men dei allierte var på den tida opptekne, trass i at 24. infanteridivisjon var stasjonert berre nokre kilometer frå byen. Basra fall ikkje heilt til opprørarane, og eit motåtak frå kring 6 000 lojalistar frå den republikanske garden heldt stand mot 5 000 avhopparar frå den irakiske hæren. Etter kring tre dagar byrja garden å få kontroll, tok livet av mange opprørarar i gatene og utførte masseavrettingar på offentlege torg.

Frå 2003 var guvernementet eit av sentera for krigføringa under invasjonen til britane og amerikanarane under Irakkrigen. Slaget ved Basra fann stad mellom 23. mars og 7. april mellom den britiske 1. panserdivisjonen under generalmajor Robin Brims, og irakiske styrkar under general Ali Hassan al-Majid («Kjemiske Ali»). Dei fleste av dei harda kampane i krigen fann stad i provinsen dei påfølgjande vekene. Fleire valdsutbrot mellom sekulære irakarar og sjiamuslimar fann stad sommaren 2006, og i september 2007 trekte dei britiske soldatane seg attende til Basra flyplass, og heilt ut av byen i desember 2007. Slik som den autonome regionen Kurdistan i Nord-Irak, har Basra føreslått å slå seg saman med guvernementa Dhi Qar og Maysan og danne ein eigen sjølvstyrt region.

Distrikt
 Abu Al-Khaseeb
 Basra
 Al-Faw
 Al-Midaina
 Al-Qurna
 Shatt Al-Arab
 Al-Zubair

Sjå òg
Sumer

Kjelder
Denne artikkelen bygger på «Basra Governorate» frå ,  den 13. september 2017. 
 oppgav desse kjeldene:

Guvernement i Irak
Tysnes kyrkje

Tysnes kyrkje er ei lafta langkyrkje i Tysnes kommune i Vestland. Kyrkja vart opphavleg oppført i 1868 på garden Tysnes, der det hadde vore kyrkje sidan mellomalderen. Så vart ho flytta til garden Gjerstad i 1906. Kyrkja har 370 sitjeplassar.

Det er kyrkjegard ved kyrkja.

Kjelder 
 Anne Marta Hoff: Tysnes kyrkje (i «Norges kirker»)

Bakgrunnsstoff 
 
 
 Jan Brendalsmo: Kildegjennomgang: Middelalderske kirkesteder i Hordaland fylke (Riksantikvaren), s. 40–41

Kyrkjer i Sunnhordland prosti
Kyrkjer i Tysnes
Norske kyrkjer frå 1860-åra
Kulturminne i Tysnes
Langkyrkjer i Bjørgvin
NM i friidrett 1981

Noregsmeisterskapen i friidrett 1981, hovudmeisterskapen, vart avvikla på Haugesund stadion i Haugesund dagane 7.-9. august 1981 med Haugesund Idrettslag som arrangør. Meisterskapen omfatta 19 tevlingar for menn og 14 for kvinner.

Randi Langøigjelten Bjørn vart tildelt kvinnene sin kongepokal for sitt 800-meterløp, med Knut Hjeltnes fekk tildelt kongepokal nummer tre for sitt vinnarkast i diskostevlinga.

Menn

100 m

200 m

400 m

800 m

1500 m

5 000 m

10 000 m

110 m hekk

400 m hekk

3 000 m hinder

Høgdehopp

Stavhopp

Lengdehopp

Tresteghopp

Kulestøyt

Diskoskast

Sleggjekast

Spjutkast

Kvinner

100 m

200 m

400 m

800 m

1500 m

3 000

100 m hekk

400 m hekk

Høgdehopp

Lengdehopp

Kulestøyt

Diskoskast

Spjutkast

Kjelder
Sportsboken 81-82. Dreyer Bok Stavanger. 1981.

Noregsmeisterskap i friidrett
Noregsmeisterskap i 1981
Sport i 1981
Idrett i Haugesund
Onarheim kyrkje

Onarheim kyrkje er ei langkyrkje frå 1893 på Onarheim i Tysnes kommune i  Vestland fylke. 

Byggverket er i tre og har 500 sitjeplassar. Kyrkja avløyste ei tidlegare kyrkje som kommunen hadde teke over frå privat eige i 1863. Denne kyrkja hadde vorte for lita.

Kjelder 
 Hans-Emil Lidén og Anne Marta Hoff: Onarheim kirke (i «Norges kirker»)
 
Denne artikkelen bygger på «Onarheim kyrkje» frå ,  den 14. september 2017.

Bakgrunnsstoff 
 
 
 DIS Hordaland om Onarheim kyrkje

Kyrkjer i Sunnhordland prosti
Kyrkjer i Tysnes
Norske kyrkjer frå 1893
Kulturminne i Tysnes
Langkyrkjer i Bjørgvin
Espevær kapell

Espevær kapell er eit bedehuskapell i Bømlo kommune i  Vestland fylke. Det vart bygd som bedehus i 1908 og fekk eit kortilbygg i 1971.

Byggverket er i tre og har 100 sitjeplassar.

Kjelder
Denne artikkelen bygger på «Espevær kapell» frå ,  den 14. september 2017.

Bakgrunnsstoff 
 
 Visit Espevær 
 Bømlo kyrkjelege fellesråd 

Kyrkjer i Sunnhordland prosti
Kyrkjer i Bømlo
Norske kyrkjer frå 1908
Idrettsklubben Våg

Idrettsklubben Våg er eit idrettslag heimehøyrande i bydelen Vågsbygd i Kristiansand, stifta 12. januar 1938. Laget er aktivt med i fotball, friidrett og handball, tidlegare hadde laget også ei badmintongruppe.

IK Våg er i dag mest kjend for sitt topplag i kvinnehandball, til dagleg kjend som Vipers Kristiansand. Laget har også hatt fleire medlemer som har hevda seg i toppen av norsk friidrett, mellom dei tresteghoppparen Birger Søyland, mellomdistanseløparen Kirsti Voldnes og mangekjemparen Ida Marcussen.

Bakgrunnsstoff
IK Våg heimeside
Våg FK heimeside
vipers.no

Idrettslag i Kristiansand
Haugesund Idrettslag

Haugesund Idrettslag er eit lag heimehøyrande i Haugesund, stifta i 1906. Laget er særleg aktivt i friidrett og er elles med i orientering. Haugesund IL har om lag 400 medlemer.

Per 2016 hadde HIL-medlemer vunne 143 NM-gull i friidrett, 90 av menn og 53 av kvinner. Mellom Haugesund IL sine mest kjende medlemer er far Eugen, son Terje og sonedotter Hanne Haugland. Elles kan nemnast kulestøytar Sissel Langballe, mellomdistanseløpar May Britt Stange og milslukar Kåre Osnes. Også Susanne Wigene var i si tid HIL-medlem.

Kjelder

Bakgrunnsstoff
HIL heimeside

Idrettslag i Rogaland
Idrett i Haugesund
Byåsen kyrkje

Byåsen kyrkje er ei sekskanta kyrkje frå 1974 i Trondheim kommune i Sør-Trøndelag fylke, og er ei såkalla arbeidskyrkje.

Bygget er av betong og har 500 sitjeplassar. Kyrkja vart omfattande bygd om i 2004, men har framleis den sekskanta forma.

Tidlegare heitte kyrkja Hallset kyrkje etter området Hallset, men namnet vart endra fordi store delar av befolkninga på Byåsen soknar til denne kyrkjelyden og denne kyrkja.

Det er ikkje kyrkjegard ved kyrkja. Området soknar til Havstein kyrkjegard.

Kjelder 
 
Denne artikkelen bygger på «Byåsen kirke» frå ,  den 14. september 2017.

Bakgrunnsstoff  
 Kyrkjesøk – Byåsen kirke
 
 Trondheim byleksikon (Hallstein kirke og Byåsen prestegjeld)
 Byåsen menighets kyrkjelyd 

Kyrkjer i Byåsen prosti
Kyrkjer i Trondheim
Kulturminne i Trondheim
Arbeidskyrkjer
Norske kyrkjer frå 1974